
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 191 
din 30 octombrie 2014
privind închirierea unui teren în vederea amplasării unei rampe de acces  pentru persoane
 cu handicap la un spaţiu cu altă destinaţie decât locuinţă

Consiliul Local al Municipiului Sighişoara, întrunit în şedinţă ordinară;               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22136/15.10.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 20062/22.09.2014,  formulată de către S.C. S.I.E.P.C.O.F.A.R. S.A., cu referire la închirierea unui teren, în suprafaţă de 2,5 mp., situat în faţa spaţiului cu altă destinaţie decât locuinţă din Municipiul Sighişoara, str. Hermann Oberth nr. 33, în vederea amplasării unei rampe de acces pentru persoane cu handicap la spaţiul respectiv, deţinut de această societate;

Având în vedere că în urma închirierii terenului, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenului se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 22135/15.10.2014, prin care se propune închirierea terenului menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1.  (1) Se aprobă închirierea directă a suprafeţei de 2,5 mp. teren, situat în faţa spaţiului cu altă destinaţie decât locuinţă din Municipiul Sighişoara, str. Hermann Oberth nr. 33, conform planului de situaţie, anexă la prezenta hotărâre, către S.C.  S.I.E.P.C.O.F.A.R.  S.A., în scopul amplasării unei rampe de acces pentru persoane cu handicap la spaţiul deţinut de această societate.

(2) Chiria va fi de 3,00 lei/mp./an, stabilită conform art. 1 lit. c) din anexa nr. 8 la Hotărârea Consiliului Local nr. 181/28.11.2013 şi va fi indexată anual cu indicele de inflaţie.


(3) Durata închirierii va fi de 4 (patru) ani, începând cu data de 01.11.2014.

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 3.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;

  1 ex. Compartimentul Juridic;
  2 ex. Direcţia Administrarea Patrimoniului.
10 ex. 

A.B./G.V.

